b'\n_START_ARTICLE_\nPrivlaka\n_START_SECTION_\nZgodovina\n_START_PARAGRAPH_\n\xc5\xa0ir\xc5\xa1e podro\xc4\x8dje Privlake je neprekinjeno naseljeno \xc5\xbee od neolitika dalje, kar dokazujejo arheolo\xc5\xa1ke najdbe neolitskega naselja, najdbe zlatih predmetov iz bronaste dobe, ilirske gomile ter arhitektonski fragmenti in napisi iz rimske dobe._NEWLINE_Srednjeve\xc5\xa1ko naselje Kupari, ki je stalo na tem podro\xc4\x8dju, so 1570 poru\xc5\xa1ili in po\xc5\xbegali Turki. Verjetno je bilo isto\xc4\x8dasno uni\xc4\x8deno tudi sosednje naselje Bilotinjak. V Prevlaki pa se je kljub vsemu do danes ohranila predromanska cerkvica sv. Vida, najverjetneje zgrajena na mestu ilirske gomile.'